(ii)पैंछियें बारै-पशुएं आह्गंर गै पैंछी बी मनुक्खी जीवन कन्नै चिरै थमां सरबंधत रेह् न। इयै वजह ऐ जे पैंछियें बारै बी अनेकां विशवास समाज च प्रचलत लभदे न। विशवास ऐ जे कोयल अपने अंडे कां दे आह्लड़े च दिंदी ऐ। कामीं ओह्दे अंडें गी अपने अंडें कन्नै धौं दिंदी ऐ। बाद च कोयल अपने बच्चें गी डुआरियै लेई जंदी ऐ। कां बारै धारणा ऐ जे ओह् मरदा नेईं ऐ ते नां गै उसी कोई चीज़ खंदी ऐ। कन्नै गै एह्दे त्रकालद्रशी होने बारै धारणा बी आम प्रचलत ऐ।